Når statsråden innrømmer at det framleis kan vere for lite pengar til at ein rundt omkring kan prioritere midlar til dette, burde statsråden også sjå at det er enda meir nødvendig å øyremerkje pengar til det ein då meiner er det aller viktigaste. All statistikk viser at det har ein ikkje gjort. Når det i 87 pst. av kommunane ikkje er tilfredsstillande jordmordekning, viser det med all tydelegheit at lokalpolitikarane ikkje har funne dette området viktig nok til å prioritere det. Eg vil då spørje: Er det slik å forstå at ein må vere forbrytar og innsett i fengsel for at ein skal få den nødvendige helsetenesta frå staten?